RESOLUCIÓN do 17 de novembro de 2006 pola que se adxudican as axudas correspondentes ao Programa de Tecnoloxías de Deseño e Produción Industrial, convocadas no anexo XI da Orde do 16 de maio de 2006 (Diario Oficial de Galicia do 29 de maio), modificada pola Orde do 14 de setembro de 2006 (Diario Oficial de Galicia do 28 de setembro) e se fai pública a modificación dos créditos recollidos nas bases reguladoras das mencionadas axudas.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 01/12/2006

Por orde da Consellería de Innovación e Industria do 16 de maio de 2006 (DOG nº 101 do 29 de maio) modificada pola Orde do 14 de setembro de 2006 (DOG do 28 de setembro), convócanse as axudas para o ano 2006 correspondentes aos programas sectoriais de recursos naturais, tecnoloxías para a innovación e servizos ao cidadán do Plan Galego de Investigación, Desenvolvemento e Innovación Tecnolóxica. No anexo XI da devandita orde figuran as axudas correspondentes ao Programa de Tecnoloxías de Deseño e Produción Industrial.
Na súa virtude, de acordo co establecido nas bases da citada orde da convocatoria, atendendo ás dispoñibilidades de crédito e ás propostas elaboradas pola comisión de selección prevista no punto sexto das bases da convocatoria, esta consellería
RESOLVE:
Primeiro.-De acordo co previsto no apartado décimo terceiro da orde de convocatoria, modifícanse os créditos asignados ás seguintes aplicacións orzamentarias, que se incrementan nas contías que se indican:
Segundo.-Conceder as axudas para a realización de proxectos de investigación aplicada de equipos de investigación de universidades, organismos públicos de investigación e centros públicos de
investigación da Comunidade Autónoma de Galicia, aos beneficiarios que se relacionan nos anexos I-A e I-B da presente resolución, nas contías que se sinalan e polo período de tempo indicado, que se computará a partir do día seguinte ao da súa publicación no DOG.
No anexo I-C indícanse, por orde de prioridade as solicitudes que foron consideradas como suplentes. A súa concesión queda condicionada a que se produzan baixas nas axudas concedidas.
Aqueles proxectos que figuran nos anexos I-A, I-B e I-C con autorización para contratar persoal, deberán realizar a dita contratación conforme as normas establecidas polas bases da convocatoria.
Os proxectos incluídos nos anexos I-A, I-B e I-C que así o indican, están cofinanciados nun 75% con fondos Feder na anualidade correspondente ao ano 2006.
Terceiro.-Conceder as axudas para a realización de proxectos de investigación de centros tecnolóxicos da Comunidade Autónoma de Galicia aos beneficiarios que se sinalan nos anexos II-A e II-B da presente resolución.
Nos anexos II-C e II-D indícanse, por orde de prioridade, as solicitudes que foron consideradas como suplentes. A súa concesión queda condicionada a que se produzan baixas nas axudas concedidas.
As axudas que se relacionan nos anexos I-A, I-B, I-C, II-A, II-B, II-C e II-D comprenden a totalidade da subvención necesaria para a realización do proxecto, incrementado nun 15% destinado aos gastos institucionais que a súa execución supón ao organismo ao que pertence o investigador responsable.
Cuarto.-Conceder as axudas para a realización de proxectos de investigación industrial, innovación tecnolóxica, desenvolvemento precompetitivo ou proxectos de demostración de empresas privadas, agrupacións de empresas de carácter privado ou empresas públicas que teñan entre os seus fins ou realicen actividades de investigación, aos beneficiarios que se relacionan nos anexos III-A e III-B da presente resolución.
No anexo III-C indícanse, por orde de prioridade, as solicitudes que foron consideradas como suplentes. A súa concesión queda condicionada a que se produzan baixas nas axudas concedidas.
Os proxectos incluídos nos anexos III-A, III-B e III-C que así o indican, están cofinanciados nun 75% con fondos Feder na anualidade correspondente ao ano 2006.
Quinto.-Conceder as axudas para dotación de laboratorios e departamentos de I+D de empresas privadas, agrupacións de empresas de carácter privado ou empresas públicas que teñan entre os seus fins ou realicen actividades de investigación, aos beneficiarios que se relacionan nos anexos IV-A e IV-B da presente resolución.
As axudas incluídas nos anexos IV-A e IV-B están cofinanciadas nun 75% con fondos Feder.
Sexto.-Para poder percibir as axudas correspondentes, será preciso presentar a documentación indicada no punto oitavo da Orde do 16 de maio de 2006 (DOG nº 101, do 29 de maio).
Sétimo.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Oitavo.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Noveno.-Contra esta resolución poderase interpoñer potestativamente recurso de reposición ante o mesmo órgano no prazo dun mes, que se contará
a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderase interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte da súa publicación no Diario Oficial de Galicia.
Santiago de Compostela, 17 de novembro de 2006.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación e Industria